Diari Oficial de la Generalitat Valenciana


Sumari del DOGV 3284, del 13-07-1998 (1998/5301)

ORDRE de 9 de juny de 1998 de la Conselleria de Presidència, per la qual s'aprova la creació i exempció de l'obligació de mantenir el lloc de la Secretaria de la Mancomunitat Alt Palància.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3284

Data del DOGV
:   13-07-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/5301


Data del document
:   09-06-1998

Organisme emissor
:   Conselleria de Presidència

Tipus de document
:   Ordre

ORDRE de 9 de juny de 1998 de la Conselleria de Presidència, per la qual s'aprova la creació i exempció de l'obligació de mantenir el lloc de la Secretaria de la Mancomunitat Alt Palància. [1998/X5301]
  
En data 27 de novembre de 1997 va estar registrat l'escrit del president de la Mancomunitat Alt Palància, de 20 de novembre, en què sol·licitava la iniciació d'expedient per a declarar l'exempció de l'obligació de sostenir el lloc de Secretaria-Intervenció de la Mancomunitat.
  
Amb aquesta finalitat s'adjunta certificat del Plenari de la Mancomunitat, de 30 de març de 1995, en què s'acorda sol·licitar de la Generalitat Valenciana l'exempció de l'obligació de sostenir el lloc de Secretaria, en atenció a l'escàs volum de serveis a prestar i dels escassos recursos econòmic que té la Mancomunitat, i també que les funcions reservades al dit lloc siguen exercides per un funcionari habilitat nacional de qualsevol dels municipis que integren la Mancomunitat.
  
Als arxius d'aquesta Direcció General no consta que la Mancomunitat Alt Palància tinga creat i classificat un lloc de treball a què corresponguen l'acompliment de les funciones reservades a habilitats nacionals, per la qual cosa seguint el criteri d'actuacions precedents cal, prèviament a la declaració d'exempció, la creació i classificació del lloc de Secretaria en classe tercera, reservat a funcionaris de la subescala de Secretaria-Intervenció.
  
La Diputació Provincial de Castelló ha emés informe favorable a l'exempció sol·licitada.
  
L'expedient ha sigut tramitat conforme a les prescripcions legals.
  
De conformitat amb allò que s'ha disposat en els articles 5, apartat 1 i 2, i 17 del Decret 159/97, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional i en ús de les competències atribuïdes en l'article 2, a) i c) d'aquest text legal,
  
ORDENE
  
1. Crear el lloc de Secretaria de la Mancomunitat Alt Palància i classificar-lo en classe tercera; la provisió d'aquest lloc està reservada a funcionaris d'administració local amb habilitació de caràcter nacional de la subescala de Secretaria-Intervenció.
  
2. Eximir la Mancomunitat Alt Palància de l'obligació de sostenir la plaça de Secretaria. Les funcions reservades al dit lloc seran exercides mitjançant el sistema d'acumulació a la Secretaria d'un altre municipi pertanyent a la Mancomunitat.
  
Contra aquesta ordre que posa fi a la via administrativa, i prèvia comunicació al conseller de Presidència, es podrà interposar, d'acord amb l'article 58 de la Llei de la Jurisdicció Contenciosa Administrativa, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana.
  
València, 9 de juny de 1998
  
El conseller de Presidència,